Document ID: 31998L0011

ΟΔΗΓΙΑ 98/11/ΕΚ ΤΗΣ ΕΠΙΤΡΟΠΗΣ της 27ης Ιανουαρίου 1998 για την εφαρμογή της οδηγίας 92/75/ΕΟΚ του Συμβουλίου όσον αφορά την ένδειξη κατανάλωσης ενέργειας των οικιακών λαμπτήρων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/75/ΕΟΚ του Συμβουλίου, της 22ας Σεπτεμβρίου 1992, για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα (1), και ιδίως τα άρθρα 9 και 12,
Εκτιμώντας:
ότι, σύμφωνα με την οδηγία 92/75/ΕΟΚ, η Επιτροπή πρέπει να εκδώσει εκτελεστικές οδηγίες για τις οικιακές συσκευές στις οποίες περιλαμβάνονται οι πηγές φωτισμού (λαμπτήρες) 7
ότι η κατανάλωση ηλεκτρικής ενέργειας από τους λαμπτήρες αποτελεί σημαντικό μερίδιο της συνολικής ζήτησης ενέργειας στην Κοινότητα 7 ότι είναι σημαντικές οι δυνατότητες εξοικονόμησης ενέργειας που καταναλώνουν οι λαμπτήρες 7
ότι η Κοινότητα καλεί τους ευρωπαϊκούς οργανισμούς τυποποίησης να συνεχίσουν τη συνεργασία τους με διεθνείς οργανισμούς τυποποίησης, επιβεβαιώνοντας το ενδιαφέρον της για διεθνές σύστημα τυποποίησης το οποίο να μπορεί να παράγει πρότυπα που να χρησιμοποιούνται από όλους τους συμμετέχοντες στο διεθνές εμπόριο και να πληρούν τις απαιτήσεις της κοινοτικής πολιτικής 7
ότι η Ευρωπαϊκή Επιτροπή Τυποποίησης (CEN) και η Ευρωπαϊκή Επιτροπή Ηλεκτροτεχνικής Τυποποίησης (CENELEC) είναι οργανισμοί αναγνωρισμένοι ως αρμόδιοι για την έκδοση εναρμονισμένων προτύπων σύμφωνα με τις γενικές κατευθυντήριες γραμμές για τη συνεργασία μεταξύ της Επιτροπής και των δύο αυτών οργανισμών που υπογράφηκε στις 13 Νοεμβρίου 1984 7 ότι, κατά την έννοια της παρούσας οδηγίας, ως εναρμονισμένο πρότυπο νοείται η τεχνική προδιαγραφή (ευρωπαϊκό πρότυπο ή έγγραφο εναρμόνισης) που έχει εκδοθεί από τη CENELEC κατόπιν ανάθεσης εντολής από την Ευρωπαϊκή Επιτροπή σύμφωνα με τις διατάξεις της οδηγίας 83/189/ΕΟΚ του Συμβουλίου, της 28ης Μαρτίου 1983, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (2), όπως τροποποιήθηκε τελευταία από την απόφαση 96/139/ΕΚ της Επιτροπής (3), και με βάση τις εν λόγω γενικές κατευθύνσεις 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστήθηκε δυνάμει του άρθρου 10 της οδηγίας 92/75/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
1. Η παρούσα οδηγία εφαρμόζεται στους οικιακούς ηλεκτρικούς λαμπτήρες που τροφοδοτούνται άμεσα από το δίκτυο ηλεκτρισμού (λαμπτήρες πυρακτώσεως και συμπαγείς λαμπτήρες φθορισμού με ενσωματωμένο στραγγαλιστικό πηνίο), καθώς και στους οικιακούς λαμπτήρες φθορισμού (περιλαμβανομένων των σωληνωτών λαμπτήρων φθορισμού και των συμπαγών λαμπτήρων φθορισμού χωρίς ενσωματωμένο στραγγαλιστικό πηνίο), έστω και αν διατίθενται στο εμπόριο για μη οικιακή χρήση.
Σε περίπτωση που είναι δυνατόν να αποσυναρμολογηθούν από τους τελικούς χρήστες, για τους σκοπούς της παρούσας οδηγίας ως «λαμπτήρας» νοείται το (τα) τμήμα(-τα) που εκπέμπει(-ουν) φως.
2. Εξαιρούνται οι ακόλουθοι λαμπτήρες από το πεδίο εφαρμογής της παρούσας οδηγίας:
α) λαμπτήρες των οποίων η φωτεινή ροή υπερβαίνει 6 500 lumen 7
β) λαμπτήρες των οποίων η ισχύς εισόδου είναι κατώτερη από 4 Watt 7
γ) λαμπτήρες με κάτοπτρο 7
δ) οι διατιθέμενοι στο εμπόριο λαμπτήρες που χρησιμοποιούνται κυρίως με άλλες πηγές ενέργειας, όπως μπαταρίες 7
ε) οι διατιθέμενοι στο εμπόριο λαμπτήρες που κατά κύριο λόγο δεν εκπέμπουν φως του ορατού φάσματος (μήκος κύματος 400-800 nm) 7
στ) οι διατιθέμενοι στο εμπόριο λαμπτήρες ως μέρος προϊόντος του οποίου ο κύριος σκοπός δεν είναι να φωτίζει. Ωστόσο, περιλαμβάνονται οι λαμπτήρες που προορίζονται για πώληση, μίσθωση ή μίσθωση-αγορά ή διατίθενται χωριστά, όπως π.χ. ως ανταλλακτικά.
3. Όσον αφορά τους εξαιρούμενους λαμπτήρες που αναφέρονται στην παράγραφο 2, η ετικέτα και το δελτίο επιτρέπεται να πληρούν την παρούσα οδηγία, υπό τον όρο ότι τα εναρμονισμένα πρότυπα μέτρησης που ισχύουν για τους λαμπτήρες αυτούς έχουν εγκριθεί και δημοσιευθεί σύμφωνα με την παράγραφο 4.
4. Οι πληροφορίες που απαιτούνται βάσει της παρούσας οδηγίας συγκεντρώνονται σύμφωνα με εναρμονισμένα πρότυπα, των οποίων οι αριθμοί αναφοράς έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων και για τα οποία τα κράτη μέλη έχουν δημοσιεύσει τους αριθμούς αναφοράς των εθνικών προτύπων με τα οποία μεταφέρονται στο εσωτερικό τους δίκαιο τα εν λόγω εναρμονισμένα πρότυπα.
5. Τα εναρμονισμένα πρότυπα τα οποία αναφέρονται στην παράγραφο 4 εκπονούνται κατόπιν εντολής της Επιτροπής σύμφωνα με την οδηγία 83/189/ΕΟΚ.
6. Στην παρούσα οδηγία, οι χρησιμοποιούμενοι όροι έχουν την ίδια έννοια με αυτή των όρων της οδηγίας 92/75/ΕΟΚ, εκτός εάν από τα συμφραζόμενα προκύπτει κάτι διαφορετικό.
Άρθρο 2
1. Ο τεχνικός φάκελος που αναφέρεται στο άρθρο 2 παράγραφος 3 της οδηγίας 92/75/ΕΟΚ πρέπει να περιλαμβάνει:
α) το όνομα, το εμπορικό σήμα και τη διεύθυνση του προμηθευτή 7
β) γενική περιγραφή του λαμπτήρα που πρέπει να επαρκεί για τη μονοσήμαντη αναγνώρισή του 7
γ) πληροφορίες, περιλαμβανομένων κατά περίπτωση σχεδίων, σχετικά με τα κύρια κατασκευαστικά χαρακτηριστικά του μοντέλου και, ιδίως, εκείνα που μπορούν να επηρεάσουν σημαντικά την κατανάλωση ενέργειας 7
δ) πρακτικά των σχετικών δοκιμών μέτρησης οι οποίες διενεργούνται σύμφωνα με τις μεθόδους δοκιμών των εναρμονισμένων προτύπων του αναφέρονται στο άρθρο 1 παράγραφος 4 7
ε) ενδεχομένως, οδηγίες χρήσης.
2. Η ετικέτα που προβλέπεται στο άρθρο 2 παράγραφος 1 της οδηγίας 92/75/ΕΟΚ προσδιορίζεται στο παράρτημα I της παρούσας οδηγίας. Η ετικέτα πρέπει να επιτίθεται ή να τυπώνεται, ή να προσαρτάται εξωτερικώς στη συσκευασία κάθε λαμπτήρα. Δεν επιτρέπεται να επιτίθεται, να τυπώνεται ή να προσαρτάται στη συσκευασία λαμπτήρα οτιδήποτε συγκαλύπτει ή μειώνει το ευανάγνωστο της ετικέτας. Στο παράρτημα Ι ορίζεται ο τρόπος με τον οποίο πρέπει να εμφανίζεται η ετικέτα όταν η συσκευασία είναι ελαχίστων διαστάσεων.
3. Το δελτίο που αναφέρεται στο άρθρο 2 παράγραφος 1 της οδηγίας 92/75/ΕΟΚ καθορίζεται στο παράρτημα II της παρούσας οδηγίας.
4. Στις περιπτώσεις που προβλέπονται στο άρθρο 5 της οδηγίας 92/75/ΕΟΚ, όταν πρόκειται για πώληση, μίσθωση ή μίσθωση-αγορά μέσω εντύπων, όπως μέσω καταλόγου, το έντυπο υλικό πρέπει να περλαμβάνει όλες τις πληροφορίες που καθορίζονται στο παράρτημα III της παρούσας οδηγίας.
5. Η τάξη ενεργειακής απόδοσης της συσκευής, που αναφέρεται στην ετικέτα και το δελτίο πληροφοριών πρέπει να καθορίζονται σύμφωνα με το παράρτημα IV.
Άρθρο 3
Τα κράτη μέλη λαμβάνουν όλα τα απαιτούμενα μέτρα για να εξασφαλίσουν ότι οι προμηθευτές και οι έμποροι που είναι εγκατεστημένοι στην επικράτειά τους εκπληρούν τις υποχρεώσεις που υπέχουν δυνάμει της παρούσας οδηγίας.
Άρθρο 4
1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως τις 15 Ιουνίου 1999. Πληροφορούν αμέσως την Επιτροπή σχετικά. Οι εν λόγω διατάξεις εφαρμόζονται από 1ης Ιουλίου 1999.
Ωστόσο, τα κράτη μέλη επιτρέπουν έως τις 31 Δεκεμβρίου 2000:
- τη διάθεση στην αγορά, την εμπορία ή/και την έκθεση προϊόντων,
- τη διανομή δελτίου με πληροφορίες για το προϊόν που αναφέρεται στο άρθρο 3 παράγραφος 2 της οδηγίας 92/75/ΕΟΚ και έντυπου υλικού που αναφέρεται στο άρθρο 2 παράγραφος 4 της παρούσας οδηγίας,
που δεν συμμορφώνονται προς την παρούσα οδηγία.
Όταν τα κράτη μέλη θεσπίζουν τις διατάξεις που αναφέρονται στο πρώτο εδάφιο, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 5
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 6
Η παρούσα οδηγία απευθύνεται στα κράτη μέλη.
Βρυξέλλες, 27 Ιανουαρίου 1998.

Labels: 7
3
14
1